கேள்வி: சுசீலா அனிதா பானர்சி - கல்வி மற்றும் தொழில் என்பது என்ன?
பதில்: சுசீலா அனிதா இங்கிலாந்தில் இருக்கும் பெண்கள் கிரோய்தன் உயர்நிலைப் பள்ளியில் கல்வி பயின்றார். பின்னர் கேம்பிரிட்ச் நியூங்ஙாம் கல்லூரியில் பயின்றார், அங்கு இவர் இயற்கை அறிவியல் பாடத்தைப் பயின்றார். இலண்டன் நகரில் இருந்த பெண்கள் மருத்துவப் பள்ளியில் சுசீலா மருத்துவம் படித்து 1899 ஆம் ஆண்டில் பட்டம் பெற்றார். ருக்மாபாய், ஆலிசு சோராப்சி, மற்றும் மெர்பாய் வாக்கீல் போன்றவர்கள் மற்ற இந்தியப் பெண்கள் இக்குழுவில் இருந்தனர். பின்னர் இந்தியாவுக்குத் திரும்பிய சுசீலா பெண்களுக்கான மருத்துவத் தொழிலை நிறுவவும் பெண்களுக்கான கல்வி நிறுவனங்களைத் திறக்கவும் உதவினார். சுசீலா அனிதா ஆரம்பத்தில் இராயல் இலவச மருத்துவமனையில் மருத்துவம் செய்தார் . பின்னர் இவர் இந்தியாவின் கொல்கத்தா மற்றும் தில்லியில் உள்ள கேம்பிரிட்ச்சு மிசன் மருத்துவமனையில் உள்ள தனது குடும்ப வீட்டிற்கு திரும்பினார். பிளேக் தொற்றுநோய்களின் போது சுசீலா மட்டுமே தனது மிசன் மருத்துவமனையில் இருந்தார். இந்த நேரத்தில் நோயாளிகளுக்கு சிகிச்சை அளிப்பது இவரது சொந்த ஆரோக்கியத்தை பாதிக்கும் என்றும் அவரது சகோதரி சானகி தனது நினைவுக் குறிப்புகளில் பதிவு செய்துள்ளார். [https://www.newn.cam.ac.uk/newnham-news/newly-discovered-photograph-highlights-the-role-of-indian-suffragists-newnhams-dr-susila-bonnerjee-nc-1891/ "Newly-discovered photograph highlights the role of Indian suffragists – Newnham's Dr Susila Bonnerjee (NC 1891) – Newnham College"]. ''www.newn.cam.ac.uk''. Retrieved 2020-10-15. தனது சொந்த நடைமுறையை நிறுவுவதில் அவரது குடும்பத்தில் இருந்து புறப்பட்ட எதிர்ப்புகளை எதிர்கொண்டு, சுசீலா 1906 ஆம் ஆண்டு கேம்பிரிட்ச்சுக்குத் திரும்பினார். ஆனால் இவரால் அங்கு ஒரு சுயாதீன நடைமுறையை நிறுவ முடியவில்லை. குடும்ப வரலாற்றில் அவரது சகோதரி சானகியால் பதிவு செய்யப்பட்ட இனவெறி மற்றும் துன்புறுத்தல் சம்பவங்களை இவர் அடிக்கடி எதிர்கொண்டார். சுசீலா பின்னர் நியூங்ஙாம் கல்லூரியில் உள்ள பால்ஃபோர் ஆய்வகத்தில் சேர்ந்தார், அங்கு இவர் ஆராய்ச்சி செய்து கிர்டன் மற்றும் நியூங்ஙாம் கல்லூரிகளில் மாணவர்களுக்கு உடலியல் கற்பித்தார். 1911 ஆம் ஆண்டில், சுசீலா இந்திய மகளிர் கல்வி சங்கம் என்ற பெயரில் ஒரு தனியார் அமைப்பின் தலைவராகத் தேர்ந்தெடுக்கப்பட்டார். மேலும், இங்கிலாந்தில் உள்ள இந்தியப் பெண்களுக்கு கல்வி உதவி செய்ய நிதி திரட்ட பணியாற்றினார். இங்கிலாந்தில் நடைபெற்ற பெண்களுக்கான வாக்குரிமை இயக்கத்தில் இவர் சுறுசுறுப்பாக ஈடுபட்டார். 1913 ஆம் ஆண்டு சுசீலா வாக்குரிமை இயக்கத்தின் ஒரு கிளை தலைவரானார். முதலாம் உலகப் போரின்போது, பிரிசுடலில் உள்ள ஒரு மருத்துவமனையில் இவருக்கு அறுவை சிகிச்சை நிபுணராக தற்காலிக பதவி வழங்கப்பட்டது. இந்தியா மற்றும் இங்கிலாந்து இடையே மருத்துவம் கற்பிக்கவும், பெண்களின் கல்விக்காக நிதி திரட்டவும் 1920 ஆம் ஆண்டு இறக்கும் வரை தொடர்ந்து பயணம் செய்தார்.